ཝ༽ གསང་བ་ཌཱཀྐི་ཡིད་བཞིན་ནོར་མཆོག་ལས། ལྷན་ཐབས་ཟངས་རི་མཆེད་བདུན་གྱི་གསོལ་མཆོད་བཞུགས་སོ།། །། ཨོྃ་བཛྲ་ཤུ་ལ་ཡ་སཏྭཾ། «དེ་ཡང་རོལ་པ་མཆེད་བདུན་གྱི་གསོལ་མཆོད་བརྩམ་པ་ནི། » ཧོ། རང་ཉིད་ཐུགས་རྗེ་ཁྲོས་མ་ནག་མོ་གསལ་བའི་ཐུགས་ཀ་ནས་འོད་ཟེར་འཕྲོས་པས་ཡར་སྟོད་ཟངས་རི་རྩེ་བདུན་གྱི་གནས་ནས་བཙན་རྒོད་འཁོར་དང་བཅས་པ་སྤྱན་དྲངས། ཨོྃ་བཛྲ་ས་མཱ་ཡ་ཛ་ཛཿ ཤུ་ལ་རཱ་ཛ་ས་པ་རི་ཝཱ་ར་ཨི་དཾ་བྷ་ལིངྟ་ཁ་ཁ་ཁཱ་ཧི། བྷྱོ། ཀཱ་ལ་ཐུགས་རྗེ་ཁྲོས་མ་ནག་མོ་ཡིས། ཁ་ལོ་སྒྱུར་བྱེད་བཙན་རྒོད་མཐུ་བོ་ཆེ། །ག་རུ་བཞུགས་ཀྱང་འདིར་གཤེགས་མཆོད་པ་བཞེས། །ང་རྒྱལ་གཏུམ་པའི་ཚུལ་འཛིན་མཐུ་བོ་ཆེ། །ཅ་ཅོ་སྨྲ་བའི་དགྲ་བགེགས་འབྱུང་པོ་རྣམས། །ཆ་ལུགས་བཙན་རྒོད་ཚུལ་འཆང་ཁྱོད་ཀྱིས་སྒྲོལ། །ཇ་ཆང་ཕུད་སོགས་མཆོད་གཏོར་འདི་བཞེས་ལ། །ཉ་རྒྱས་ལྟ་བུར་གཅོད་ཡུལ་བསྟན་པ་སྤེལ། །རྟ་མཆོག་ཆས་ལྡན་བཞོན་ནས་སྟོང་གསུམ་བསྐོར། །ཐ་དད་གཅིག་ཏུ་མ་ངེས་ཆ་ལུགས་འཆང་། །ད་ལྟ་རིག་འཛིན་སྒྲུབ་པའི་བསྟན་པ་སྲུངས། །ན་ར་ཆུ་བོའི་རྒྱུན་བཞིན་ཡེངས་མེད་དུ། །པ་སངས་འགྱུ་བཞིན་དགེ་བའི་ཕྲིན་ལས་སྒྲུབས། །ཕ་རོལ་འཇོམས་མཛད་གནོད་སྦྱིན་ཁྱོད་ལ་བསྟོད། །བ་གླང་རྟ་མཆོག་ལ་སོགས་གཟུགས་འགྲོས་དང་། །མ་ལུས་ལུས་པ་མེད་པའི་སྤྱན་གཟིགས་ཀྱིས། །ཙ་ལས་སྤྲོས་པའི་བཙན་རྒོད་ཐུགས་དམ་བསྐང་། །ཚ་བའི་འོད་ལྡན་མེ་འོད་གདོང་པ་ཅན། །ཛ་ལས་སྤྲོས་པའི་མཚོན་ཆ་ཕྱག་ན་བསྣམས། །ཝ་སྐྱེས་དགྲ་བགེགས་ཚོགས་ལ་རྡེག་བྱེད་པ། །ཞྭ་གོས་བསྭེ་ཁྲབ་ཆས་ལྡན་ཁྱོད་ལ་བསྟོད། །ཟ་བྱེད་རྔམ་པའི་འཁོར་ཚོགས་མེ་ལྟར་འབར། །འ་ལེར་ཡང་འཁོར་ཚོགས་ནི་རླུང་ལྟར་འཚུབས། །ཡ་ང་བག་ཚ་སྤུ་ཟིངས་རྣམ་འགྱུར་སྟོན། །རལ་གྲི་མཚོན་ཆ་སྣ་ཚོགས་དགྲ་ལ་འབེབས། །ལ་ལས་སྣང་སྲིད་སྐྱེ་འགྲོ་རྩིས་ལ་འདེབས། །ཤ་ཁྲག་དགྱེས་བྱེད་གནོད་སྦྱིན་འཁོར་བཅས་ཀྱིས། །ས་སྟེང་སྲིད་པའི་དགྲ་བགེགས་བསྒྲལ་བ་དང་། །ཧ་ཅང་བསྐུལ་བའི་ལས་ལ་མ་གཡེལ་བར། །ཨ་ཏིའི་བསྟན་པ་སྐྱོང་བའི་ཕྲིན་ལས་མཛོད། ཨོྃ་བཛྲ་ཙ་ཤུ་ལ་ཡཀྴ་སརྦ་དྷརྨ་པཱ་ལ་ཨི་དཾ་བྷ་ལིངྟ་ཁ་ཁ་ཁཱ་ཧི། «ཞེས་ཕྲིན་ལས་རྒྱུན་ཁྱེར་མཆོད་བསྟོད་འདི་རྣལ་འབྱོར་སློབ་མ་རྣམས་ཀྱི་ངོར་ ༧ རིག་འཛིན་གནམ་ལྕགས་རྡོ་རྗེས་སྦྱར་བའོ། » སརྦ་མངྒ་ལཾ།། །།